"भक्ती" हा संस्कृत हा शब्द मूळ धातू किंवा क्रियापद "भज्" वरून आला आहे, ज्याचा अर्थ आहे, "विभागणे, वाटणे, सहभागी होणे, भाग घेणे, भाग असणे". "आत्मीयता, भक्तीभाव, आवड, आदर, विश्वास किंवा प्रेम, पूजा, आध्यात्मिकतेप्रती असलेली पावित्र्याची भावना, धार्मिक मूल्ये किंवा मुक्तीचे मार्ग" असेही या शब्दाचे अर्थ होतात.

"योग" या शब्दाचा शब्दशः अर्थ "युती किंवा जोडणे" असा आहे आणि या संदर्भात याचा अर्थ असा मार्ग जो "मुक्ती, मोक्ष" मिळवून देतो असा होतो. इथे उल्लेखिलेला "योग" म्हणजे आपल्या आत्म्याशी (आपले खरे स्वरूप) ब्रह्म (अंतिम सत्य) या संकल्पनेद्वारा "एकत्र होणे, जोडले जाणे" असा आहे.

सम्राट कुमार यांच्या मते, भक्ती योग ही "दैवी प्रेम गूढवादाची" एक भारतीय परंपरा असून, एक आध्यात्मिक मार्ग "जो आत्मा, परमात्मा आणि सर्व प्राणिमात्र यांच्यामध्ये असलेले ऐक्य आणि सुसंवाद अगदी जवळून समजण्यासारखाच आहे, जसा एखादा शाश्वत आनंदच जणू!" योग जर्नलमध्ये नमूद केल्याप्रमाणे योग अभ्यासक डेव्हिड फ्रेली यांनी आपल्या पुस्तकात लिहिले आहे की, भक्ती योगात "मन, भावना आणि इंद्रिय हे सर्व एकवटून परमात्म्यावर लक्ष केंद्रित केले जाते." 

पंचायतन पूजा
भगवद्गीता
भागवत पुराण
तत्वज्ञान